ПРОЕКТ

НА НАРЕДБА ЗА ИЗМЕНЕНИЕ И ДОПЪЛНЕНИЕ НА 
Н А Р Е Д Б А 

ЗА ОПРЕДЕЛЯНЕ РАЗМЕРА НА МЕСТНИТЕ ДАНЪЦИ НА ТЕРИТОРИЯТА НА ОБЩИНА МЪГЛИЖ
Приета с решение на Общински съвет – Мъглиж по т. ............, Протокол № ........ от ....................... г., 

1. Приема Наредба за изменение и допълнение на Наредба за определяне размера на местните данъци на територията на Община Мъглиж, приета от Общински съвет - Мъглиж.
§ 1. Чл. 1. Досегашния чл.11, ал. 1 се изменя и добива следната редакция 
Чл. 11, ал.1 Размерът на данъка върху недвижимите имоти се определя в размер на 3,5 на хиляда върху данъчната оценка на недвижимия имот.
Досегашна разпоредба на чл. 11, ал. 1:

Чл.11. ал. 1 (изм. Решение № 115/ 26.04.2016 г.) Данъкът върху недвижимите имоти се плаща на две равни вноски в следните срокове: от 1 март  до 30 юни и до 31 октомври на годината, за която е дължим.
Чл. 2. В чл.40 се създават алинея 1 и 2 и добива следната редакция 

Чл. 11, ал.1 (1) Размерът на данъка се определя от служител на общинската администрация въз основа на данни от регистъра на пътните превозни средства, поддържан от Министерството на вътрешните работи, и се съобщава на данъчно задълженото лице.

(2) Собствениците на превозни средства, с изключение на случаите по ал. 1, декларират пред общината по постоянния им адрес, съответно седалище, притежаваните от тях превозни средства в двумесечен срок от придобиването им. За превозните средства, които не са регистрирани за движение в страната, двумесечният срок започва да тече от датата на регистрацията им за движение. При придобиване на превозно средство по наследство декларацията се подава в срока по чл. 32, като в случай че същата не е подадена в посочения срок, служител на общинската администрация образува служебно партида за превозното средство въз основа на данните, налични в общината и в регистъра на населението.
Досегашна разпоредба на чл. 40 е следната:

Чл.40. Собствениците на превозни средства декларират пред общината по постоянния им адрес, съответно седалище, притежаваните от тях превозни средства в двумесечен срок от придобиването им по реда на чл.54 от Закона за местните данъци и такси.
Чл. 3. Досегашния чл.41, ал. 2 се изменя и добива следната редакция 
Чл. 41, ал.2. Данъка за ремаркета на леки и товарни автомобили с технически допустима максимална маса не повече от 3,5 т в размер, както следва:
1. товарно ремарке - 5 лв.;

2. къмпинг ремарке -  10 лв.

За сравнение, досегашната разпоредба на чл. 41, ал. 2 е с следната:

Чл. 41 , ал. 2  Данъкът за ремаркета на леки автомобили е в следните размери:

1. товарно ремарке – 5,00 лв.

2. къмпинг ремарке – 10,00 лв.

Чл. 4. Досегашния чл.41, ал. 8 и 9 се изменят по следния начин: 
Чл. 41, ал.8. данъка за специализирани строителни машини (бетоновози, бетон-помпи и други), автокранове и други специални автомобили, без тролейбусите, в размер от 125 лв.

Ал. 9.  данъка за автокранове с товароподемност над 40 тона в размер от 150  лв.

За сравнение, досегашните разпоредби на чл. 41, ал. 8 и 9 са следните:

Чл. 41, ал.8 (изм. Решение № 115/ 26.04.2016 г.) Данъкът за специализирани строителни машини (бетоновози, бетон-помпи и други), автокранове, специализирани ремаркета за превоз на тежки или извънгабаритни товари и други специални автомобили, без тролейбусите, е в размер от 125,00 лв.
Ал.9. (изм. Решение № 115/ 26.04.2016 г.) Данъкът за автокранове с товароподемност над 40 тона, специализирани ремаркета за превоз на тежки или извънгабаритни товари с товароподемност над 40 тона  е в размер 150,00лв.
Чл. 5. Досегашния чл.51, ал. 1, т.4 се изменя и добива следната редакция 
Чл. 51, ал.1, т.4. лицата, които използват работно място за обучение на чираци по смисъла на Закона за занаятите и извършват патентна дейност от посочените в т. 10 на приложение № 4, заплащат 50 на сто от определения патентен данък за съответното работно място; намалението се ползва, при условие че към декларацията по чл. 61н е приложено копие от удостоверението за вписване в регистъра на чираците, издадено от съответната регионална занаятчийска камара.
За сравнение, досегашната разпоредба на чл. 52, ал.1, т.4 е с следната:
Чл. 52, ал. 1 , т. 4. лицата, които използват работно място за обучение на чираци по смисъла на Закона за занаятите и извършват патентна дейност от посочените в т. 10, 12 и 13 на приложение № 4 към Глава втора, раздел VІ от Закона за местните данъци и такси, заплащат 50 на сто от определения патентен данък за съответното работно място; намалението се ползва, при условие че към декларацията по чл.53 е приложено копие от удостоверението за вписване в регистъра на чираците, издадено от съответната регионална занаятчийска камара.
МОТИВИ
ЗА ПРИЕМАНЕ НА НАРЕДБА ЗА ИЗМЕНЕНИЕ И ДОПЪЛНЕНИЕ НА 
НАРЕДБАТА ЗА ОПРЕДЕЛЯНЕ РАЗМЕРА НА МЕСТНИТЕ ДАНЪЦИ НА 
ТЕРИТОРИЯТА НА ОБЩИНА МЪГЛИЖ

Приета с решение на Общински съвет – Мъглиж по т. ......., Протокол № ..... от ............. г., 
Наредба за определяне размера на местните данъци на територията на Община Мъглиж, е приета от Общински съвет – Мъглиж с Решение № 18 от 25.01.2008 г., изм. и доп. с Решение № 44 от 28.02.2008 г., Решение № 139/ 28.01.2009 г., Решение № 281/ 27.01.2010 г., Решение № 447/ 20.01.2011 г., изм. с Решение № 565/ 20.12.2013 г., изм. и доп. с Решение № 115/ 26.04.2016 г., изм. и доп. с Решение № 428/ 21.12.2017 г., изм. и доп. с Решение № 464/ 29.03.2018 г. , изм. с Решение № 584/ 19.02.2018 г., изм. Решение № 656/ 30.05.2019 г., изм. Решение № 28/ 19.12.2019 г.
Мотиви: При извършен преглед на Наредбата за определяне размера на местните данъци на територията на Община Мъглиж и след извършена проверка по реда на надзора за законност с оглед данни за незаконосъобразност на текстовете на:

- чл.11 ал.1, 40, чл.41, ал.2, 8 и 9 и чл.52, ал.1, т.4 от Наредба за определяне размера на местните данъци на територията на Община Мъглиж се установи противоречието им с акт от по-висока степен, а именно чл.28 ал. 1, чл.54 ал.4, чл.55, ал.2, чл.55, ал.8 и чл.61м, ал.1, т.4 от ЗМДТ.
Предвид горното и на основание чл. 26, ал. 4 от ЗНА, предложения по проекта могат да се изпращат на електронна поща ob_maglizh@mail.bg в срок до 21 февруари 2020 година включително.

